ויקטוריה'ס סיקרט

ויקטוריה'ס סיקרט (באנגלית: Victoria's Secret) היא חברה אמריקאית לייצור והפצת מוצרי הלבשה תחתונה, הגדולה ביותר בארצות הברית. החברה ידועה בקטלוגים המעוצבים שלה ובתצוגות האופנה השנתיות שלה בה מוצגות המלאכיות של ויקטוריה'ס סיקרט, הלא הן דוגמניות שבמהרה הופכות לדוגמניות-על, בזכות המעמד והפרסום מהחברה. היא גם ידועה בהשפעתה התרבותית על היחס של החברה למוצרי הלבשה תחתונה, למשל בכך שהדגישה הלבשה תחתונה "סקסית" כמוצר אופנה מיינסטרימי, והגברת הקבלה החברתית של צרכנות יומיומית במוצרים אלו. החברה נוסדה על ידי איש העסקים האמריקאי רוי ריימונד ב-12 ביוני 1977, לאחר שלא הרגיש בנוח בחנויות ההלבשה התחתונה כשרצה לקנות מוצרים לאשתו. ב-1982 הוא מכר את החברה במיליון דולר לאיש העסקים האמריקאי-יהודי לזלי וקסנר, מבעלי חברת הטקסטיל דה לימיטד. בשנת 1995 התקיימה לראשונה תצוגת האופנה של ויקטוריה'ס סיקרט במלון פלאזה בניו יורק. מאז הפכה התצוגה לאחד מאירועי האופנה הנצפים ביותר, הכוללים מופעים מוזיקליים, הופעות חיות של זמרים מוכרים ומיליוני צופים מרחבי העולם. ב-2001 לראשונה שודרה תצוגת האופנה בטלוויזיה. ויקטוריה'ס סיקרט המשיכה לשגשג, ומכירותיה בשנת 2012 הסתכמו ביותר מ-6 מיליארד דולר. בשנת 2018 נערכה תצוגת האופנה האחרונה של המותג. בשנת 2019 התקבלה ההחלטה לבטל את תצוגות האופנה השנתיות, שהיו אחד מסימני ההיכר הבולטים של המותג. ההחלטה התקבלה בעקבות ירידה באחוזי הצפייה, טענות על החפצת נשים, חוסר התאמה לשינויים החברתיים של התקופה, והשפעת תנועת #MeToo. בחודש מאי 2024 הודיעה ויקטוריה'ס סיקרט בחשבון האינסטגרם שלה כי תצוגת האופנה השנתית תחזור בסתיו הקרוב. בפוסט נרמז כי התצוגה תהיה מודרנית ומגוונת יותר מהתצוגות בשנים הקודמות. החברה מוכרת הלבשה תחתונה לנשים, בשמים, קרמים ומוצרי יופי בכ-1,000 חנויותיה ברחבי ארצות הברית והעולם, וכן באמצעות קטלוגים ואתר האינטרנט שלה. החברה ספגה במשך השנים ביקורות רבות, בטענה שאינה מספקת גיוון במידות, במודל היופי אותו היא מציגה ומהווה מודל סקסיסטי שפונה לצורך הגברי מאשר הנשי. כתוצאה מכך, חוותה ירידה בהכנסותיה בעוד המתחרים נהנו מעלייה. בתגובה לקשיים אלו, החברה עברה מיתוג מחדש ואימצה גישה שיווקית שונה. היא החליפה את ה"מלאכיות" המוכרות בדוגמניות מגוונות יותר והשיקה קולקציות נוחות של הלבשה תחתונה ופיג'מות. מנכ"ל ויקטוריה'ס סיקרט, מרטין ווטרס, התייחס לשינוי זה ואמר בראיון לניו יורק טיימס: "היינו צריכים להפסיק להתמקד במה שגברים רוצים ולהתחיל להתמקד במה שנשים רוצות." בשנת 2019 נבחרה הדוגמנית ולנטינה סמפאיו להוביל קמפיין למותג ובכך הפכה להיות הדוגמנית הטרנסג'נדרית הראשונה של המותג. את השינויים במיתוג ניתן לראות בקמפיין שהמותג השיק בשנת 2021, המתמקד בנשים ידועות בהישגיהן ולא במראה החיצוני שלהן. הקמפיין כלל את שחקנית הכדורגל מייגן ראפינו, שנלחמה למען שכר שווה לספורטאיות, את גולשת הסקי המקצועית בת ה-17 איילין גו, את השחקנית פריאנקה צ'ופרה ואת דוגמנית הפלאס סייז פאלומה אלסר. בדצמבר 2022 השיקה דלתא, הזכיינית של ויקטוריה'ס סיקרט, לראשונה חנות אונליין של המותג בישראל. באפריל 2024 נפתחו על ידי דלתא שתי חנויות של הרשת, בקניון הגדול בפתח תקווה ובגרנד קניון בחיפה. לאחר מכן נפתחו סניפים נוספים בקניון עיר ימים בנתניה ובקניון אייסמול באילת. תצוגת האופנה של ויקטוריה'ס סיקרט אתר האינטרנט הרשמי של ויקטוריה'ס סיקרט ויקטוריה'ס סיקרט, ברשת החברתית פייסבוק ויקטוריה'ס סיקרט, ברשת החברתית אקס (טוויטר) ויקטוריה'ס סיקרט, ברשת החברתית אינסטגרם ויקטוריה'ס סיקרט, באתר פינטרסט אליחי וידל, ויקטוריה'ס סיקרט: איך פועל פס הייצור של דוגמניות-העל, באתר הארץ, 5 בנובמבר 2013 מאי פלטי, האם הנפילה של אימפריית הלאנז'רי ויקטוריה'ס סיקרט היא ביטוי לאופנה חולפת או למהפכה תודעתית, באתר הארץ, 21 בפברואר 2019 טלי ארבל‏, מאווררות את הכנפיים: ויקטוריה'ס סיקרט מחזירה את המלאכיות למסלול ומבטיחה שינוי, באתר וואלה, 23 במאי 2024 גל מור, למה האיש מאחורי "ויקטוריה'ס סיקרטס" הרג את עצמו?, באתר חורים ברשת, ‏16 בדצמבר 2014 הסוד מאחורי ויקטוריה: המיליארדר היהודי שמחזיק במותג ההלבשה התחתונה הגדול בעולם The Untold History of the Victoria's Secret Fashion Show, ELLE, ‏2016-11-29 (באנגלית אמריקאית) Victor, Daniel (2019-11-22). "Victoria's Secret, Struggling on Many Fronts, Cancels Annual Fashion Show". The New York Times (באנגלית אמריקאית). ISSN 0362-4331. נבדק ב-2024-07-29. The Victoria’s Secret Fashion Show Officially Returns This Fall and Will ‘Reflect Who We Are Today’, Peoplemag (באנגלית) Arup Majumdar, Subba Lakshmi Prabha, Kirti Sachdeva, Victoria’s Secret: the falling angels, The CASE Journal ahead-of-print, 2024-01-01 doi: 10.1108/TCJ-10-2023-0217 Maheshwari, Sapna; Friedman, Vanessa (2021-06-16). "Victoria's Secret Swaps Angels for 'What Women Want.' Will They Buy It?". The New York Times (באנגלית אמריקאית). ISSN 0362-4331. נבדק ב-2024-07-29. Hauser, Christine (2019-08-05). "Victoria's Secret Casts First Openly Transgender Woman as a Model". The New York Times (באנגלית אמריקאית). ISSN 0362-4331. נבדק ב-2024-07-29. אורנה יפת, דלתא משיקה חנות אונליין של ויקטוריה'ס סיקרט, באתר כלכליסט, 11 בדצמבר 2022 מירב קריסטל, ויקטוריה'ס סיקרט פתחה שני סניפים ראשונים בישראל, באתר ynet, 11 באפריל 2024 סניפים | VICTORIA'S SECRET, באתר www.victoriassecret.co.il